सभी के सहयोग से ही स्वच्छता अभियान सार्थक : कोटड़िया
राजकीयपीजी महाविद्यालय में एनएसएस विशेष शिविर का समापन समारोह हुआ। मुख्य अतिथि समाजसेवी कैलाश कोटड़िया ने कहा कि विद्यार्थी स्वच्छ भारत मिशन में अपना सहयोग दें। सभी के सहयोग से ही अभियान सार्थक होगा। समारोह में लायंस क्लब मालाणी ने एनएसएस को सहयोग करने का आश्वासन दिया। विशिष्ट अतिथि सोहनराज परमार ने कहा कि स्वयंसेवक केवल महाविद्यालय में ही नहीं बल्कि जहां भी उचित समझे वहां की सफाई करें। जीवन में स्वच्छता के मंत्र को अपना लें। कार्यक्रम के अध्यक्ष कार्यवाहक प्राचार्य डॉ.उम्मेदसिंह गोदारा ने कहा कि स्वयंसेवकों ने एक सप्ताह तक सराहनीय कार्य किया है। प्रो.संपत कुमार जैन ने कहा कि महाविद्यालय का रंग रोगन कराने का जिम्मा लायंस क्लब मालाणी का होगा। कार्यक्रम अधिकारी डॉ.संतोष गढ़वीर, हंसाराम राठौड़ प्रो.नवलकिशोर ने भी विचार रखे।
बाड़मेर. राष्ट्रीय सेवा योजना के तहत राउमावि स्टेशन रोड में शिविर का समापन हुआ। मुख्य अतिथि शंकरलाल पड़ाईया ने जीवन में नैतिकता अपनाने एवं समय का सदुपयोग करने को कहा। उन्होंने स्वयंसेवकों की भावना का महत्व भी बताया। एनएसएस कार्यक्रम अधिकारी हिम्मतराम जांगिड़ ने शिविर के आयोजन उद्देश्य की जानकारी दी। कार्यक्रम के अध्यक्ष डीईओ माध्यमिक गोरधनलाल सुथार ने कुरीतियां मिटाने के साथ ही सदाचारी जीवन अपनाने की बात कही। कार्यवाहक प्रधानाचार्य रतनाराम चौधरी ने कार्यक्रम का महत्व बताया।
hin_Deva hin_Deva hin_Deva